
				                      REFERAT

Cu privire la neexercitarea dreptului de preemţiune  din  partea Consiliului Local Timişoara, la intenţia  de înstrăinare a spaţiului cu altă destinaţie decât aceea de locuinţă  SAD 2, la preţul de 185.000 de euro şi a magaziei la preţul de 65.000 de euro, situate în imobilul din str.Vasile Alecsandri  nr.5.



          Compartimentul Monumente :

Având în vedere adresa nr.CT2014-002054 din 30.04.2014, înregistrată la Direcţia Clădiri, Terenuri şi Dotări Diverse, de către domnul Hajjar Jean Adnan , în calitate de proprietar, prin care solicită ca, Primăria Municipiului Timişoara să se pronunţe asupra dreptului de preemţiune, la intenţia de înstrăinare a spaţiului cu altă destinaţie decât aceea de locuinţă SAD 2, înscris în C.F. nr.402043-C1-U35  Timişoara, şi a magaziei înscrisă în C.F. nr.402043-C1-U36 situate în imobilul din str. Vasile Alecsandri nr.5.  Spaţiul cu alta destinatie decât cea de locuinta S.A.D 2, are o suprafaţă utilă de aproximativ 81.7 m.p, este compus din sala de vânzare,birou si grup sanitar, iar suprafaţa utilă a magaziei este de aproximativ 25.56 m.p. Faţada şi cornişa imobilului nu  necesită reparaţii de urgenţă.Imobilul necesită  asanarea instalaţiilor ce parazitează faţada (cabluri de electricitate şi de date etc.). Tâmplăria de lemn a ferestrelor şi a unor uşi de acces de la parter a fost înlocuită cu rame din PVC, inadecvate cladirilor istorice protejate. Poarta principala de acces originală este păstrată şi este în stare bună, necesitând însa lucrari de recondiţionare a elementelor din lemn. Proprietarul solicită pentru S.A.D 2 un preţ de 185.000 euro, rezultând un preţ de aproximativ, 2264,39 euro/m.p, iar pentru magazie un preţ de 65.000 euro,respectiv 2543,04 euro/m.p. 
Având în vedere adresele  nr.1093 respectiv nr.1094 din 23.04.2014, emise de către  Direcţia pentru Cultură, Culte şi Patrimoniul Cultural Naţional a judeţului Timiş, prin care ne informează că, nu îşi exercită dreptul de preemţiune, asupra spaţiului cu altă destinaţie decât aceea de locuinţă SAD 2 şi a magaziei,  situate în imobilul din str.Vasile Alecsandri  nr.5, parter  inclus  în Situl urban ”Cartierul Cetatea Timişoara”, cod TM-II-s-A-06095, poz.60, în Lista Monumentelor Istorice-2010, 
Având în vedere prevederile art.2, din Hotărârea nr.67/26.02.2008 a Consiliului Local al Municipiului Timişoara;

              PROPUNE:

Emiterea unei Hotărâri, prin care Consiliul Local Timişoara nu îşi exercită dreptul de preemţiune privitor la cumpărarea spaţiului cu altă destinaţie decât aceea de locuinţă SAD 2, înscris în C.F. nr.402043-C1-U35 - Timişoara, situat în imobilul din str. Vasile  Alecsandri nr.5,parter  la preţul de 185.000 euro şi a magaziei , înscrisă in C.F. nr.402043-C1-U36 la pretul de 65.000 euro, situată în imobilul din str. V.Alecsandri nr.5.parter.

